
Број: 05-96-74/2023
Датум: 30.11.2023.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора Симић Зорана из Зворника, ул. Вука Караџића бр. 7, за издавање еколошке дозволе за пословни објекат за производњу сточне хране -  П.З. „АГРОПОДРИЊЕ“, који се налази у насељу Каракај број 110 Б, град Зворник, од 18.10.2023.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:

Р Ј Е Ш Е Њ Е
1. Даје се инвеститору Симић Зорану из Зворника, ЕКОЛОШКА ДОЗВОЛА за пословни објекат за производњу сточне хране - П.З. „АГРОПОДРИЊЕ“, који се налази у насељу Каракај број 110 Б, град Зворник, на грађевинској парцели означеној као к.п. број: 5341/2 К.О. Зворник. 
2. Опис активности и постројења за које се издаје еколошка дозвола:
Предметни објекат се налази са лијеве стране магистралног пута Зворник – Бијељина. Објекат је стамбено – пословног карактера и у приземљу објекта се врши производња готове хране за домаће животиње, као и продаја у пољопривредној апотеци која се налази на истој локацији. Капацитет производње сточне хране у мјешаони је 1000 t/god. Сировине које се користе у производњи сточне хране су: кукуруз, пшеница, соја, грашак, јечам, зоб, луцерка, уљана репица, сунцокрет, месно брашно, креда Д.К.Ф., со, премикси и сл.
Еколошка дозвола се издаје за предметни објекат који је у основи „Л“ облика, величине основе 22,00 х 10,50 m + 11,00 x 22,50 m и састоји се из сљедећих дијелова:

· Производно-магацински простор са силосима за складиштење житарица

· Простор за откуп и примопредају пољопривредних производа

Технолошки процес се састоји из сљедећих фаза:
· Складиштење сировина

· Мљевење сировина

· Мијешање

· Кондиционирање

· Пелетирање

· Додавање течних компоненти

· Уврећавање и издавање готових крмних смјеша

· Контрола квалитета

Инвеститор користи сљедећу опрему за рад: пужни транспортер, усипни кош, млин чекићар, пужни транспортер млина, мјешалицу са уситним кошем, уређај за замашћивање, пуж мјешалица, силос за уврећавање, пуж за одвагу са фотоћелијом, пуж за палетирање, силос за палетирање, пуж за палетирање, палетирка, вибро сто са хладњаком,  спирални транспортер за раздвајање хране, виљушкар, вага и уређај за уврећавање.

3. Инвеститор Симић Зоран из Зворника,  дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор Симић Зоран из Зворника, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:
3.3.1.    Заштита ваздуха и заштита од буке

· Потребно је асфалтирати манипулативне и радне површине ради лакшег чишћења и одржавања.
· Користити технички исправна транспортна возила.
· Користити технички исправну опрему, радне и помоћне машине, вршити редовна периодична испитивања од стране овлаштене институције.

· Појаву специфичног мириса и прашине приликом мијешања компоненти за сточну храну свести на најмању могућу мјеру путем адекватно уређене вентилације у објекту и перманентним одржавање хигијене какао у самом објекту тако и у пословном кругу објекта.
· Редовно контролисати и одржавати вентилациони систем.
· Све манипулативне површине је потребно редовно чистити, прскати, прати и одржавати да би се спријечиле прекомјерне концентрације лебдећих честица око објекта.
· Редовно вршити одржавање интерних саобраћајница.
· Квалитет ваздуха на локацији мора бити у складу са Уредбом о вриједностима квалитета ваздуха („Службени гласник Републике Српске“ број 124/12). 
· Заштита од повећане буке настале у процесу рада пословног објекта, може се довести у дозвољени ниво употребом машина које не емитују повећан ниво буке, те звучном изолацијом извора буке или објекта или слично. 

· Смањење утицаја буке на вањску средину обезбјеђује се прописном удаљеношћу пословног објекта овог типа, од пословног објекта другог типа намјене или стамбених објеката, односно адекватном изолацијом објекта.
· Испуњавати услове предвиђених Правилником о граничним вриједностима интензитета звука („Службени гласник Републике Српске“, број 02/23).
· У циљу смањења нивоа буке  и утицаја на аерозагађење и извршити постављање заштитних баријера (ограда), засада биљака као тампон зона или заштитне конструкције.
· Препоручују се насади високог растиња око објекта (тампон зона). Извршити правилан одабир и диспозицију дрвореда и другог зеленила у циљу формирања заштитних баријера.

3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о условима за испуштање отпадних вода у јавну канализацију („Службени гласник РС“, број: 44/01).
· Отпадне санитарно - фекалне воде из предметног објекта ће се су системом одводних канала спроведити у јавну канализацију, у складу са Правилником.
· Све отпадне воде треба третирати наначин да се не угрози квалитет подземних, површинских вода и земљишта.
· Отпадне воде са манипулативних површина се посебним каналом прикупљати и одводити на третман пречишћавања у сепаратор масти и уља, а затим испустати у крајњи реципијент.
· Отпадне атмосферске воде са крова објекта системом одводних канала спроводити у сепаратни дио  канализационог система, а затим у крајни реципијент.
· Трокоморни сепаратор уља и масти редовно одржавати и чистити а послове чишћења повјерити предузећу регистрованом за ту врсту послова.
· Редовно чистити и одржавати у функционалном стању све елементе канализационог система који прикупљају отпадне воде.

· Загађење земљишта отпадним водама, мора бити спријечен правилним и редовним одржавањем фекалне канализационе мреже на предметној локацији и правилним одводом  отпадних вода са манипулативних површина.
· Вршити редовну контролу механизације у циљу спрјечавања цурења нафте и нафтних деривате из возила која служе за транспорт сировина и готових производа.
· Спречити неконтролисано расипање отпада.
· У случају излијевања нафте и нафтних деривата, техничких уља из возила, користити комерцијална патентирана средства-апсорбент за упијање нафтних деривата (пијесак, пиљевина). 

· Употребљени апсорбент и друге загађене материје збринути као опасни отпад. 

· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, број: 19/15 и 79/18).
· Све врсте отпада који настају у процесу рада је потребно прикупљати у водонепропусне  контејнере затвореног типа, након чега се мора вршити одвоз на депонију у договору са надлежном комуналном службом.

· Набавити довољан број контејнера и канти за збрињавање различитих врста отпада.
· Контејнере држати на чврстој бетонској подлози, приступачној за прилаз возила комуналне службе.
· Сва мјеста на локацији на којима се привремено складишти отпад морају  бити означене трајним, јасно уочљивим и  писаним ознакама.
· Комунални и други отпад не смије се неконтролисано одлагати, односно мора  се збрињавати у договору са овлаштеним службама и о томе водити евиденцију.
· Чврсти органски отпад из процеса производње, вреће за паковање сировина и материјали који се користе за затварање врећа, пластичне кесе, картонска амбалажа - одлагати у видно обиљежене контејнере по врстама отпада до испоруке преузећима за рециклажу.
· Отпад од мљевења житарица сакупљати на одређено мјесто и одвозити га на пољопривредне површине гдје се користи као ђубриво.
· Опасни отпад (зауљене и замашћене крпе, апсорбент, контаминирану амбалажу) одлагати у контејнере за опасни отпад.
· Опасан отпад  прописно збрињавати  од стране овлаштеног оператера за управљање опасним отпадом са којим се склапа Уговор о пословно-техничкој сарадњи.
· Водити мјесечну и годишњу евиденцију о количинама насталог отпада.
· Придржавати се свих мјера и активности дефинисаних Планаом управљања отпадом. 

· Произвођач и ималац отпада је одговоран за еколошки прихватљиво складиштење отпада прије његовог поврата и одлагања  користећи адекватну опрему, поступак или постројење за поврат или одлагање у складу са прописаним условима или користећи овлашћену службу за третман отпада уз надокнаду - Закон о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).

· Инвеститир је дужан да склопи уговоре за коначно збрињавање свих врста отпада који се продукује у склопу локације, закључно са овлаштеним оператерима, у складу са Законом о управљању отпадом.
· Адекватном организацијом процеса рада спречити настајање и расипање свих врста отпада.
· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Именовати координатора за отпад сходно чл. 31. Закона о управљању отпадом.
· Врсте отпада које настају у фази рада пострјења и које се морају адекватно збринути:
Табела бр.1: Врсте  отпада које се могу јавити на предметној локацији 

	Шифра
	Назив отпада

	02 01
	Отпади из пољопривреде

	02 01 03
	Отпад од биљног ткива

	13 05*
	Садржај сепаратора уље-вода

	13.05 01*
	Чврсте материје из пјесколова и сепаратора уље/вода

	13 05 02 *
	Муљеви из сепаратора уље/вода

	13 05 03 *
	Муљеви од хватача уља

	13 05 06*
	Уља из сепаратора уље/вода

	13 05 07*
	Зауљена вода из сепаратора уље/вода

	13 05 08*
	Мјешавине отпада из коморе за отпад и сепаратора уље/вода

	15 01
	Амбалажа(укључујући посебно сакупљену амбалажу у комуналном отпаду)

	15 01 01
	Папирна и картонска амбалажа

	15 01 02
	Пластична амбалажа

	15 01 03
	Дрвена амбалажа

	15 01 06
	Мијешана амбалажа

	15 01 07
	Стаклена амбалажа

	15 01 09
	Текстилна амбалажа

	16
	Отпади који нису другачије спецификовани у каталогу

	16 01 19
	Пластика 

	16 01 20
	Стакло 

	20


	Комунални отпади (кућни отпад и слични комерцијални и индустријски отпади), укључујући одвојено сакупљене фракције

	20 03 01
	Мијешани комунални отпад


  Напомена: Опасни отпад у Каталогу отпада има ознаку звијездице (*)
             3.3.4.   Мјере заштите у случају инцидентних ситуација
У случају пожара потребно је предузети сљедеће мјере:

· Обавијестити ватрогасна друштва-јединице према упутству.
· Потребно је извршити евакуацију објекта.
· Приступити гашењу пожара средствима за гашење (угљендиоксид и прах).
· Обезбједити несметан приступ објектима (за ватрогасну службу и сл.).
· Извршити потпуну санацију евентуално настале штете у што краћем временском року.

            3.3.5.   Мјере након затварања постројења
· У потпуности уклонити све медије из грађевина са свим пратећим садржајима, као и остатке материјала у залихи, те све врсте отпадних материјала у складу с важећим законским и интерним прописима.

· Придржавати се прописаних мјера и стандарда ако се предузму активности рушења грађевина те осигурати надзор надлежних служби.
· Извршити измјештање опреме са локације.
· Сви отпадни материјали се такође морају уклонити у складу са његовим карактеристикама. 
· Потребно је извршити пренамјену објекта и у складу са дјелатношћу која ће се обављати прибавити нову еколошку дозволу. 
         3.4. Инвеститор, Симић Зоран из Зворника, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења несмију се прекорачити граничне вриједности за загађујуће материје и то:
         4.1. Вриједности квалитета ваздуха на предметној локацији треба бити у складу са Уредбом о вриједностима квалитета ваздуха („Службени гласник Републике Српске“ број 124/12). Мониторинг ваздуха вршити у складу са Уредбом мјерењем концентрације прашине.

Табела 2: Граничне вриједности, толерантне вриједности и граница толеранције за заштиту здравља људи
	Загађујућа материја
	     Период узорковања
	Гранична вриједност
	Граница толеранције


	Толерантна вриједност

	ПМ10 
	24 часа
	50 µg/m3
(напомена 1)
	25 µg/m3
	75 µg/m3

	ПМ10
	Календарска година
	40 µg/m3


	8 µg/m3
	48 µg/m3


Уредба о вриједностима квалитета ваздуха („Службени гласник Републике  Српске“ број 124/12)

Напомена 1: не смије се прекорачити више од  35 пута у једној календарској години

Табела 3:  Максимална дозвољена  концентрација за Укупне суспендоване честице

	Перид усредњавања
	Максимална дозвољена вриједност

	Један дан
	250 µg/m3

	Календарска година
	90 µg/m3


          4.2.   Бука ван локације предметног објекта несмије да прелази дозвољени ниво буке  који је прописан Правилником о граничним вриједностима интензитета звука („Службени гласник Републике Српске“, број 02/23). Предметни објекат припада IV зони. Дозвољени нивои вањске буке дати су у сљедећој табели. 

Табела 4: Граничне вриједности индикатора буке на отвореном и у затвореном простору
	ЗОНА
	НАМЈЕНА ПРОСТОРА
	Највиши допуштени мјеродавни ниво буке

LReaqT /dB (A)

	
	
	Lday
	Levening
	Lnight
	Lden

	1.
	Подручја намијењена за одмор, лијечење и опоравак, тиха подручја изван насељеног подручја, укључујући и све категорије заштићених подручја у Републици Српској (национални парк, строги резерват природе, посебни резерват природе, споменик природе, заштићено станиште, заштићени природни пејзаж, заштићени културни пејзаж, парк природе, парк шума, објекат обликоване природе и споменик парковске архитектуре)
	50
	45
	40
	50

	2.
	Искључиво стамбена подручја или тиха подручја унутар насељеног подручја (предшколске и школске зоне)
	55
	55
	40
	56

	3.
	Подручја мјешовите намјене, односно подручја већински стамбене намјене
	55
	55
	45
	57

	4.
	Подручја мјешовите намјене, односно подручја већински пословне намјене (пословно – стамбена подручја, трговачко – стамбена подручја) и подручја непосредно уз магистралне и главне градске саобраћајнице
	65
	65
	50
	66

	5.
	Подручја искључиво занатске, услужно – трговачке, спортско – рекреационе и угоститељско – туристичке намјене
	65
	65
	55
	67

	6.
	Индустријска, складишна и сервисна подручја и транспортни терминали
	На граници ове зоне бука не смије прелазити граничну вриједност у зони са којом се граничи


Зоне намјене простора из табеле одређују се на темељу докумената просторног уређења и Закона о заштити природе („Службени гласник Републике Српске“ број: 20/14). 
  4.3.   Граничне вриједности отпадних вода које се испуштају у крајњи рецепијент морају да буду у складу са Правилником о условима за испуштање отпадних вода у јавну канализацију („Службени гласник Републике Српске“ бр. 44/01): 
Табела 5: Дозвољене граничне вриједности параметара у отпадним водама које се могу  испуштати у јавну канализацију
	Р.б.
	ПАРАМЕТАР
	ЈЕДИНИЦА МЈЕРЕ
	ГРАНИЧНА ВРИЈЕДНОСТ

	1.
	Температура воде
	°C
	40

	2.
	pH
	jedinice pH
	6,5-9,0

	3.
	Талог након 0,5 часова таложења
	ml/l
	5

	4.
	Укупне суспендоване материје
	g/m3
	500

	5.
	БПК5
	g/m3
	*

	6.
	ХПК
	g/m3
	*

	7.
	Амонијачни азот
	g/m3
	40

	8.
	Нитритни азот
	g/m3
	10

	9.
	Нитратни азот
	g/m3
	-

	10.
	Укупни азот
	g/m3
	100

	11.
	Укупни фосфор
	g/m3
	5


5. Мониторинг
         5.1.  Одговорно лице Симић Зоран из Зворника, дужно је спроводити мониторинг загађујућих материја у периоду важења еколошке дозволе како је прописано у табели:
Табела бр.6:  План мониторинга

	Предмет

мониторинга
	Параметар који се осматра
	Мјесто вршења мониторинга
	Вријеме вршења мониторинга
	Разлог због чега се врши мониторинг одређеног параметра 


	Рокови



	Квалитет ваздуха 
	Концентрација прашине на локацији предметног објекта
	На локацији предметног објекта и на граници са сусједним објектима
	Вршити  мониторинг  

У складу са Уредбом о граничним вриједностима квалитета ваздуха („Службени гласник РС“ бр.124/12)

	Утврђивање и провјера  утицаја емисије из предметног објекта на околне сусједне објекте
	Једанпут годишње, по налогу  инспектора,  у  случају акцидентних ситуација или жалби грађана

	Ниво буке
	Бука на локацији објекта
	На локацији предметног објекта и на граници са сусједним објектима
	Мјерење буке  вршити у складу са  Правилником о граничним вриједностима интензитета звука („Службени гласник Републике Српске“, број 02/23) при пуном раду  објекта.
	Утврђивање 

утицаја на околне сусједне објекте у непосредном окружењу
	Једанпут годишње  

	Квалитет отпадних вода
	Отпадне воде са манипулативних површина
	На испусту воде из сепаратора у крајњи реципијент
	У складу с Правилником о условима испуштања отпадних вода у  јавну канализацију“ („Службени гласник“ Републике Српске бр. 44/01).
	Утврђивање и провјера квалитета отпадне воде 


	Једанпут годишње  

	Квалитет земљишта
	Основни параметри квалитета земљишта
	На предметној локацији и околним сусједним парцелама
	У складу са Правилником о граничним и ремедијационим вриједностима загађујућих, штетних и опасних материја у земљишту(„Службени гласник Републике Српске“,бр.82/21)
	Утврђивање степена и врсте евентуалне контаминираности земљишта

	Само  у случају акцидентних ситуација.


5.2. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.
6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и извјештава  надлежни орган у Градској управи Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе и План управљања отпадом, израђени од овлашћене институције „ЗАШТИТА, ЕКОЛОГИЈА И ПРОЈЕКТОВАЊЕ“ д.о.о. Бијељина.
         9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
        10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
        11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е

         Инвеститор, Симић Зоран из Зворника, дана 18.10.2023.год., поднео је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за пословни објекат за производњу сточне хране - П.З. „АГРОПОДРИЊЕ“, који се налази у насељу Каракај број 110 Б, град Зворник, на грађевинској парцели означеној као к.п. број: 5341/2 К.О. Зворник.
         Уз Захтјев су достављени Докази, које је урадила овлашћена институција „ЗАШТИТА, ЕКОЛОГИЈА И ПРОЈЕКТОВАЊЕ“ д.о.о. Бијељина која поседује лиценцу за обављање дјелатности из области заштите животне средине, број: 28-Е/07 од 10.12.2019.год. Докази уз захтјев и План управљања отпадом су саставни дио овог Рјешења. 
Инвеститор је уз Захтјев за издавање еколошке дозволе, поред Доказа број: 1012/23 од 09.10.2023.године, приложио и сљедећу документацију:
· Рјешење о регистрацији, Окружни привредни суд у Бијељини, број: 059-0-Рег-22-000 105 од 24.02.2022.год.
· Рјешење, МХ „ЕРС“ ЗЕДП „Електро–Бијељина“ а.д. Бијељина, број: 151/10 од 08.12.2010.год.
· Рјешење, Одјељење за просторно уређење, Општина Зворник, број: 04-361-62/2011 од 20.06.2011.год.
· Уговор о пружању и коришћењу комуналних услуга, закључен са АД „ВОДОВОД И КОМУНАЛИЈЕ“ Зворник, број: 3569 од 25.11.2014.год.

· Увјерење, Управа за индиректно опорезивање, број: 04/1-17-1-УПЈР/1-4777-2/19 од 27.08.2019.год.
· Копија катастарског плана, Републичка управа за геодетске и имовинско правне послове ПЈ Зворник, број плана: 11 од 26.10.2023.год.

· Посједовни лист – број: 4669, Републичка управа за геодетске и имовинско – правне послове Бања Лука, ПЈ Зворник, број: 21.21-952.1.1-1935/2023-1 од 25.10.2023.год.
· Рјешење, Одјељење за просторно уређење Општине Зворник, број: 04-364-317/07 од 23.04.2008.год.
· Доказ о уплати градске административне таксе.

         Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 23.10.- 23.11.2023. год. У Законом предвиђеном року од 30 дана  није изјављена ниједна примједба.
         О резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, број: 28/13 и 104/17 ).
Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07) дужно је доставити извјештај о постројењима / загађивачима надлежном органу Градске управе Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију Републике Српске у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
      Сања Бјековић
Доставити :                                                                                       НАЧЕЛНИК  ОДЈЕЉЕЊА

- подносиоцу захтјева                                                               Бранко Јашић, дипл.инж.
- еколошком инспектору
- архива

- евиденцији

